
RAPORT

asupra proiectului de Lege pentru ratificarea Acordului între Guvernul României şi Guvernul Republicii Estonia privind protecţia reciprocă a informaţiilor clasificate, semnat la Bucureşti la 30 august 2006                
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond cu proiectul de Lege pentru ratificarea Acordului între Guvernul României şi Guvernul Republicii Estonia privind protecţia reciprocă a informaţiilor clasificate, semnat la Bucureşti la 30 august 2006, trimis cu adresa nr. PL.x. 167 din 26 martie 2007 şi înregistrat cu nr.32/211 din 26.03.2007.


Consiliul Legislativ, cu nr. 311/08.03.2007, a avizat favorabil proiectul de lege.
Comisia pentru politică externă, cu nr. 33/167 din 29.03.2007 a avizat favorabil proiectul de lege. 
Proiectul de lege are ca obiect de reglementare protecţia reciprocă a informaţiilor clasificate în cadrul unor activităţi ce presupun cooperarea directă între cele două state, încheierea şi derularea unor contracte sau alte raporturi între structuri ale administraţiei publice sau persoane de drept public sau privat din statele semnatare. 
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Paul Naidin, din partea Oficiului Registrului Naţional al Informaţiilor Secrete de Stat. 
4. La lucrări au fost prezenţi 19 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitate de voturi.
5. Potrivit prevederilor art. 75 alin. (1) din Constituţia României, republicată, şi ale      art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

În urma dezbaterii, în şedinţa din 3 aprilie 2007, Comisia propune Plenului Camerei Deputaţilor adoptarea acestui proiect de lege, cu următoare menţiune:

Datorită unei erori materiale, pagina nr. 7 din varianta în limba română a Acordului a fost refăcută de către iniţiator şi, prin urmare, o anexăm în original prezentului raport, în vederea înlocuirii. 
Preşedinte, 

 Costică Canacheu 
cons. Anca-Daria Cotoc 

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Republicii Estonia privind protecţia reciprocă a informaţiilor clasificate, semnat la Bucureşti la 30 august 2006, trimis cu adresa nr. PL.x. 167 din 26 martie 2007 şi înregistrat cu nr.32/211 din 26.03.2007.


În raport de obiectul şi conţinutul său, proiectul de lege face parte din categoria legilor ordinare.
Preşedinte, 

Costică Canacheu

